
ЗА СПЕЦИФИЧНА ПРОФЕСИОНАЛНА ПОДГОТОВКА
ПО ТЕОРИЯ НА ПРОФЕСИЯТА
Класическа китара
I. Цел и задачи  на предмета
Изучаването на предмета Теория на професията има за цел формирането на теоретични знания у учениците, които да подпомогнат усъвършенстването на практическите умения и овладяването на изучавания материал чрез методическа последователност 
От изведената цел произхождат и съответните задачи:
-  да се проследи историческото развитие на инструмента класическа китара, основни школи, представители, разновидности и тяхното значение в китарното изпълнителство;
-  да  се формират знания за музикалните способности, тяхното развитие и за основните методически принципи в обучението по класическа китара; 

· да се изградят познания у учениците за характерните особености на музикалните стилове, жанрове, форми, музикално-изразни средства и обвързаността им с китарната интерпретация;

II. Mетодически указания

Изграждането на пълноценен музикант-инструменталист предполага тясна връзка между усвоените теоретичните познания по професията и практическите умения. Изучаването на музикални дисциплини като: история на музиката, солфеж, полифония, хармония, музикален анализ е необходимо да служи за основа, върху която се изгражда изпълнителското изкуство. Китаристът трябва да разчита на своите теоретични знания, за да анализира и разбира музикалния строеж на всяка композиция. В учебният процес учениците е добре да бъдат запознати с основни теоретични трудове, сборници, учебници, статии, нотни издания използвани в педагогическата практика. Обучението по класическа китара би могло да бъде онагледено с показно свирене от педагога, както и чрез прослушване на записи, посещение на концерти, участие в семинари, майсторски класове и др. По този начин придобитите компетентности у учениците, заедно с практическите умения и навици ще бъдат предпоставка за високи художествено-творчески резултати в обучението.

Важно условие за успешното развитие на младите китаристи е не само музикалното и инструментално им израстване, но и изграждането им като творчески личности. В часа по Теория на професията учителят трябва да провокира мисленето, активността и се стреми да разшири творческите възгледи на своите възпитаници, обсъждайки с тях различни виждания за интерпретация на разнообразния китарен репертоар. Важен е личният пример на педагога, личните качества и подходът, които трябва да притежава.

Учебният материал по предмета е разпределен по теми. За всяка тема са представени препоръчителен брой часове.

III. Разпределение на учебното време 

XII клас – един учебен час седмично, 29 учебни седмици, 29 учебни часа годишно

IV. Учебно съдържание и разпределение на учебния материал
1. Произход  на инструмента, историческо развитие,  устройство, обем, темброви особености, приложение. Композитори, школи и лютиери: 
- китарата през Античността, Средновековието и Ренесанса – четириструнна китара, виуела.. ....................................................................2 ч.
-   китара през Барока – петструнна китара, лютня, табулатури ...............2 ч.
- китарата от края на XVIII и първата половина на XIX в. – ранна шеструнна китара…........................................................................................2 ч.
-  китара през втората половина на XIX в. и модела на А. Торес ..............1 ч.
 -  китарата през XX и XXI в…………………. ............................................2 ч.
2. Начално обучение. Устройство и подбор на инструмент. Постановка и овладяване на основни начини  на звукоизвличане.....................................2 ч.

3.Техника. Психофизиологични основи на техниката. Формиране на техниката на китариста. Овладяване на основни техники и похвати в лява и дясна ръка. Апликатура.................................................................................3 ч. 
4. Основни щрихи при китарата. Oрнаментика. Артикулация и техника на заглушаване. Приложението им в различни изпълнителски стилове..............................................................................................................2 ч	
5. Методически пособия и школи в обучението по китара.........................1 ч.
6. Темброви нюанси при китарата. Вибрато. Видове. Начини на овладяване и стилови особености......................................................................................1 ч.

7. Дидактически принципи в обучението. Урок. Форми и методи на работа. Видове уроци. Личността на педагога ..........................................................2 ч.

8. Начини на работа с гами (двоен гриф, тризвучия, четиризвучия, арпежи), технически упражнения и етюди. Цели и задачи.........................................3 ч.
9. Работа с художествени произведения. Запознаване със стил и епоха. Интерпретационни и технически проблеми при изучаване на творбата. Анализ на музикалната форма. Разширяване на изразните средства и звуковите нюанси............................................................................................3 ч.
10. Организация на самостоятелната работа на ученика. Участие на преподавателя за изработване на режим  за свирене.................................... 1 ч.

11. Музикална памет. Видове. Развитие на паметта. Прима виста............1 ч.
12. Сценично поведение, артистичност.  Начини за преодоляване на сценичното вълнение......................................................................................1 ч. 
                                                                                                          Общо 29 часа	
Начин на оценяване: Срочната и годишната оценка се формират от учителя въз основа на минимум 2 текущи оценки за учебен срок.

